Diari Oficial de la Generalitat Valenciana


Sumari del DOGV 9855, del 23-05-2024 (2024/4710)

RESOLUCIÓ d'1 de maig de 2024, del director general d'Esport, per la qual es resol la convocatòria de subvencions destinades a les federacions esportives amb participació com a seleccions de la Comunitat Valenciana en els campionats d'Espanya per a l'any 2024.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9855

Data del DOGV
:   23-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4710


Data del document
:   01-05-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ d'1 de maig de 2024, del director general d'Esport, per la qual es resol la convocatòria de subvencions destinades a les federacions esportives amb participació com a seleccions de la Comunitat Valenciana en els campionats d'Espanya per a l'any 2024. [2024/4710]  
En compliment del que disposa l'Ordre 62/2016, de 28 de setembre, de la Conselleria d'Educació, Cultura i Esport, per la qual s'establixen les bases reguladores per a la concessió de subvencions destinades a les federacions esportives amb participació com a seleccions de la Comunitat Valenciana en els campionats d'Espanya (DOGV 7885, 30.09.2016), es convoquen aquests subvencions per a l'any 2024 per Resolució de 15 de desembre de 2023, del director general d'Esport (DOGV 9750, 21.12.23).  
En els articles 6 i 7 de l'Ordre 62/2016 s'establixen els criteris de valoració de les sol·licituds i el procediment de la resolució de concessió, i mitjançant la Resolució de 20 de març de 2024, del director general d'Esport, s'han designat els membres de la comissió tècnica d'avaluació.  
Una vegada formalitzats els actes d'instrucció corresponents, elevada la proposta de resolució per la comissió tècnica d'avaluació constituïda a aquest efecte i d'acord amb aquesta, en virtut del que disposa la disposició final segona de l'Ordre 62/2016, resolc:  
  
Primer  
Concedir a les federacions esportives de la Comunitat Valenciana que figuren a continuació les subvencions següents, per un import global de dos-cents cinquanta mil euros (250.000 euros), per a la participació com a seleccions de la Comunitat Valenciana en els campionats d'Espanya oficials l'any 2024:  
  
FEDERACIÓ SUBVENCIÓ  
ACTIVITATS SUBAQUÀTIQUES 7.119 €  
ESCACS 1.445 €  
ATLETISME 7.785 €  
BÀDMINTON 3.996 €  
BALL ESPORTIU 3.373 €  
BÀSQUET 4.861 €  
HANDBOL 7.352 €  
BEISBOL 5.562 €  
BILLAR 4.117 €  
BITLES 3.027 €  
BOXEIG 5.026 €  
CICLISME 8.650 €  
ESPORT D'ORIENTACIÓ 5.700 €  
ESPORTS ADAPTATS 4.835 €  
ESPORTS D'HIVERN 5.986 €  
ESPORTS DE MUNTANYA I ESCALADA 6.998 €  
ESPORTS DISCAPACITATS INTEL·LECTUALS 5.354 €  
FRONTENIS I PILOTA 6.764 €  
GIMNÀSTICA 3.892 €  
HALTEROFÍLIA 6.418 €  
HOQUEI 6.833 €  
JUDO I D.A. 7.785 €  
KARATE I D.A. 4.723 €  
KICK-BOXING 7.872 €  
LLUITES OLÍMPIQUES 7.352 €  
MOTOCICLISME 1.021 €  
NATACIÓ 6.332 €  
PÀDEL 6.245 €  
PATINATGE 5.086 €  
PESCA 6.920 €  
PETANCA 3.521 €  
PILOTA VALENCIANA 6.167 €  
PIRAGÜISME 6.418 €  
REM 7.352 €  
RUGBI 8.217 €  
SALVAMENT I SOCORRISME 5.259 €  
TAEKWONDO 6.851 €  
TENIS 4.126 €  
TENIS TAULA 5.648 €  
TIR AMB ARC 7.785 €  
TIR OLÍMPIC 2.200 €  
TRIATLÓ 5.778 €  
VELA 5.441 €  
VOLEIBOL 6.808 €  
  
  
  
Segon  
Les entitats beneficiàries hauran de complir les obligacions a què es referix l'article 9 de l'Ordre 62/2016, per la qual s'aproven les bases reguladores.  
  
Tercer  
El termini de presentació de la justificació de les subvencions concedides finalitzarà el 30 de novembre de 2024.  
La justificació es presentarà per mitjans electrònics, de conformitat amb les indicacions del punt onze de la convocatòria, preferiblement a través de l'adreça d'internet https://www.gva.es/va/inicio/procedimientos'id\_proc=19577.  
  
Quart  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana, i l'article 18 de la Llei general de subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvenciones percebudes representen almenys el 40 % del total dels seus ingressos anuals, sempre que arriben com mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es farà a través de la pàgina web de l'entitat, o bé a través de la plataforma TEP - Transparència Entitats Privades, de Gva Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en què s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjuí de les obligacions previstes en l'apartat anterior, totes les entitats o persones beneficiàries de subvencions hauran de donar la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com per exemple cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, amb un requeriment previ, tota la informació que siga necessària per al compliment de les obligacions previstes en la Llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haja sigut atés, l'òrgan que ha fet el requeriment podrà acordar, amb l'advertiment i audiència prèvies a la interessada, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Quint  
Autoritzar i disposar els fons a favor de totes i cada una de les entitats beneficiàries que figuren en l'apartat primer i per les quantitats que s'hi indiquen, i que es tramite la documentació comptable corresponent, amb càrrec a l'aplicació pressupostària G011800203.457.A00, línia S0477, capítol IV, dels pressupostos de la Generalitat per a 2024.  
  
  
Sext  
Publicar en el Diari Oficial de la Generalitat Valenciana la present resolució, de conformitat amb el punt catorze de la resolució de convocatòria d'aquests subvencions.  
  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació, sense perjuí que es puga interposar qualsevol altre recurs que es considere procedent:  
a) El recurs potestatiu de reposició haurà d'interposar-se davant el mateix òrgan que l'ha dictada, en el termini d'un mes a comptar de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu ha d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació d'aquesta resolució en el Diari Oficial de la Generalitat Valenciana.  
  
València, 1 de maig de 2024.- El vicepresident primer i conseller de Cultura i Esport (p. d. R 13.04.2022; DOGV 9328, 29.04.2022), el director general d'Esport: Luis Cervera Torres.